text: Drama på værelse 226
  18 november 2011 kl. 15.50
  Tre forfattere har skrevet en bog om en forbryderisk orden af læger på Hotel Koldingfjord. Udover mad og drikke er der også drab og spøgelser.
  Bogen er formet som en dagbog skrevet i 1915, 1952 og 2011. Forfatterne David Meinke, Caroline Ørsum og Ina Bruhn var indlogeret på samme værelse i 14 dage og brugte hotellets rammer og historie til hver sin beretning om magt, mystik og medicinske eksperimenter.
  
  Spændende historie
  Hotel Koldingfjord har tidligere været sanatorium og julemærkehjem, og det ligger så ensomt, at meget kan ske, uden det bliver hørt eller set.
  Direktør Peter Madsen var lidt betænkelig, før han sagde ja. Men han indrømmer, at det er spændende at høre og forstå den historie, der er bag Hotel Koldingfjord.
  
  Broderskabet
  Bogen fortæller stedets historie og beskriver de behandlings-metoder som lægerne anvendte engang. 
  Fortællingen byder også på drama med indespæringer, drab og spøgelser. Den fortæller om et broderskab af læger og om tre hovedpersoner, der kæmper for ikke at blive suget ind i kyniske sammensværgelser. 
  Bogen "Ordenen" er udgivet af forlaget Høst & Søn. Den koster 250 kroner.
  